Carl Østerbye
Carl Østerbye, 1901-1960, dansk maler. Som autodidakt debuterede Carl Østerbye 1928 på KE (Kunstnernes Efterårsudstilling) og udstillede fra 1941 med Kammeraterne.
Østerbye fandt i begyndelsen sine motiver i Aarhus, men han blev særlig kendt for de senere landskabsbilleder, der ofte viser en mark eller eng med et skovbryn bagved, bygget op af enkle farveflader og malet i et lyrisk, koloristisk betonet formsprog.
Carl Østerbye modtog 1956 Eckersbergs Medalje.